**SVEUČILIŠTE U SPLITU**

**KATOLIČKI BOGOSLOVNI FAKULTET**

**Split, Zrinsko-frankopanska 19**

**OIB: 36149548625**

**RKP: 23368**

**Split, 22. srpnja 2025. godine**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA I-VI 2025. GODINE**

Financijski plan je akt proračunskog korisnika koji sadrži plan za proračunsku godinu i projekcije za sljedeće dvije proračunske godine i u kojemu se procjenjuju prihodi i primici te utvrđuju rashodi i izdaci u skladu s proračunskim klasifikacijama.

Prema članku 52. stavku 7. Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23 – Pravilnik) proračunski korisnici Ministarstva znanosti, obrazovanja i mladih dužni su upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za 2025. godinu do 31. srpnja 2025. godine, nakon čega se dostavlja nadležnom ministarstvu te objavljuje na vlastitim službenim mrežnim stranicama.

Katolički bogoslovni fakultet u Splitu javno je visoko crkveno učilište i istovremeno je sastavnica Sveučilišta u Splitu osnovan kao javna ustanova koja obavlja djelatnost visokog obrazovanja. Najvećim dijelom se financira iz proračuna Republike Hrvatske, a manjim dijelom od ostvarenih pomoći, obavljanja redovne djelatnosti, donacija i vlastitih izvora.

**PRIHODI I PRIMICI**

Prihodi u razdoblju od 01.01. do 30.06.2025. godine ostvareni su u ukupnom iznosu od 955.116,33 eura.

Prihodi prema izvorima:

- Izvor 11 – opći prihodi i primici su najznačajniji prihodi, a odnose se na prihode iz državnog proračuna za redovnu djelatnost (plaće i materijalna prava zaposlenih), programsko sufinanciranje materijalnih troškova nastavne i znanstvene djelatnosti i programe vježbaonica. U izvještajnom razdoblju ostvareni su prihodi u ukupnom iznosu od 892.901,83 eura od čega je za plaće i materijalna prava zaposlenika ostvaren prihod u iznosu od 874.153,26 eura, a za financiranje materijalnih troškova nastavne i znanstvene djelatnosti prihod u iznosu od 18.748,57 eura.

- Izvor 31 – vlastiti prihodi su prihodi koji se ostvaruju na tržištu, a koje mogu obavljati i fizičke i pravne osobe koje nisu proračunski korisnici te su u razdoblju od 01.01. do 30.06.2025. godine ostvareni u ukupnom iznosu od 7.028,51 euro. Najveći dio ostvaren je temeljem Ugovora o sponzorstvu Hrvatske pošte d.d. u iznosu od 5.000,00 eura za nabavu novog poslužitelja (servera) i monitora za informiranje nastavnika i studenata u realnom vremenu. U izvještajnom razdoblju ostvareni su prihodi od programa cjeloživotnog učenja KOLO-kooperativno učenje i logoterapijske radionice u iznosu od 540,00 eura i TCI-tematski centrirane interakcije u iznosu od 1.000,00 eura. Prihod od zakupa prostora za dva samoposlužna uređaja je ostvaren u iznosu od 438,02 eura s tim da se 298,65 eura odnosi na naplatu dugovanja za period od 01.10.2023. do 31.12.2024. godine. Prodana je i jedna knjiga te je ostvaren prihod od 50,00 eura.

- Izvor 43 – ostali prihodi za posebne namjene su prihodi koje uplaćuju studenti za školarine, upisnine i druge naknade te su u razdoblju od 01.01. do 30.06.2025. godine ostvareni u ukupnom iznosu od 4.100,64 eura. Prihodi se odnose na školarine za redovne studije 2.847,21 euro, naknade za stjecanje doktorata 929,36 eura, naknade od gosta slušača 119,46 eura, naknade za upis/ispis 73,09 eura i od KBF-a u Zagrebu za refundaciju putnih troškova 131,52 eura.

- Izvor 52 – ostale pomoći su prihodi koji se ostvare temeljem natječaja, javnih poziva ministarstava, sveučilišta i jedinica lokalne i područne (regionalne) samouprave. U izvještajnom razdoblju ostvareni su prihodi u iznosu od 38.564,00 eura koji se najvećim dijelom odnose na program Erasmus+ i pomoći jedinica područne (regionalne) samouprave za znanstvene skupove i knjige. Od značajnijih prihoda može se istaknuti dodjela financijske potpore Splitsko-dalmatinske županije u iznosu od 15.000,00 eura za organizaciju međunarodnog znanstvenog skupa IRCLAMA i prihod od Sveučilišta u Splitu za program Erasmus+ u iznosu od 9.464,00 eura.

- Izvor 61 – donacije su u izvještajnom razdoblju ostvarene u iznosu od 12.521,35 eura, a odnose se na donacije od Crkvenih institucija i trgovačkih društava za organiziranje znanstvenih simpozija i skupova, tisak i prijevod knjiga, te za nabavu i održavanje nefinancijske imovine. Od značajnijih prihoda može se istaknuti donacija OTP banke d.d. u iznosu od 3.000,00 eura za uređenje Centra „don Frane Bulić“ i donacija Katoličke izdavačke kuće Služba Božja u iznosu od 6.384,35 eura za tisak znanstvenog časopisa „Služba Božja“.

Fakultet nije ostvario primitke od financijske imovine i zaduživanja.

**RASHODI I IZDACI**

Rashodi u razdoblju od 01.01. do 30.06.2025. godine ostvareni su u ukupnom iznosu od 1.058.525,81 eura.

Rashodi prema izvorima:

- Izvor 11 – opći prihodi i primici iz državnog proračuna. Iz ovog izvora financiraju se rashodi za plaće i materijalna prava zaposlenih te materijalni rashodi poslovanja, a iznose ukupno 892.901,83 eura. Rashodi za plaće i materijalna prava zaposlenih (naknade za prijevoz, uskrsnicu, regres, jubilarne nagrade) u izvještajnom razdoblju iznose 873.985,26 eura, a isplaćuju se direktno iz državne riznice (COP-a). Iz navedenog izvora se podmiruje i dio materijalnih rashoda, a najznačajniji rashodi se odnose na ugovore o djelu vanjskih suradnika za održavanje nastave, poštanske i telekomunikacijske usluge, energente, najam, računalne usluge, uredski materijal, tekuće održavanje zgrade, postrojenja i opreme i materijal za higijenske potrebe. Za istaknuti je da se tek manji dio ukupnih materijalnih rashoda može podmiriti iz ovog izvora temeljem programskog financiranja nastavne i znanstvene djelatnosti Sveučilišta u Splitu s obzirom da ona u najvećoj mjeri ovise o broju studenata kojih je sve manje, a rashodi nisu u izravnoj korelaciji sa brojem studenata.

- Izvor 31 – vlastiti prihodi. Iz ovog izvora financirani su rashodi u iznosu od 12.050,47 eura, a najvećim dijelom se odnose na nabavu nefinancijske imovine, na rashode za pokriće materijalnih troškova za realizaciju programa cjeloživotnog učenja TCI i KOLO, organizaciju znanstvenih skupova, prezentacija knjiga, reprezentaciju i donacije udrugama i humanitarnim organizacijama.

- Izvor 43 – ostali prihodi za posebne namjene. Iz ovog izvora financirani su rashodi u iznosu od 54.567,51 euro, a najvećim dijelom se odnose na ugovore o djelu vanjskih suradnika za održavanje nastave te za materijalne rashode redovnog poslovanja fakulteta.

- Izvor 52 – ostale pomoći. Iz ovog izvora financirani su rashodi u iznosu od 86.025,40 eura, a najvećim dijelom se odnose na organizaciju međunarodnog simpozija IRCLAMA, tisak knjige „fra Toma Ilirik“, prijevod knjige „Armenian Church“, tisak knjige „Povijest jednog sukoba“, aktivnosti Studentskog zbora (Dubrovnik expo 2025. i tisak časopisa „Odraz“) te na program Erasmus+ i mobilnost.

- Izvor 61 – donacije. Iz ovog izvora financirani su rashodi u iznosu od 12.980,60 eura. Najznačajniji rashodi se odnose na uređenje i opremanje Centra „don Frane Bulić“, organizaciju znanstveno-stručnog skupa „Reproduktivna etika i antropologija (ne)plodnosti“ i za prijevod knjige „Armenian Church“..

Fakultet nije imao izdatke za financijsku imovinu i otplatu zajmova.

**PRIJENOS SREDSTAVA IZ PRETHODNE GODINE**

Prijenos sredstava iz 2024. godine iznosio je 138.992,08 eura. U razdoblju od 01.01. do 30.06.2025. godine ostvaren je manjak prihoda u odnosu na rashode u iznosu od 103.409,48 eura te je dio rashoda financiran iz prenesenih sredstava. Manjak je većim dijelom nastao zbog porasta rashoda za ugovore o djelu vanjskih suradnika za nastavu kao i zbog organizacije međunarodnog simpozija IRCLAMA za kojeg su plaćeni svi troškovi, a očekuje se značajna uplata suorganizatora iz Italije.